عراق میں امریکی دہشت گرد فوج و سفارکاروں کے لئے نا امن

بغداد کے گرین زون میں امریکی سفارت خانے پر آدھی رات کو کم از کم 4 راکٹ داغے گئے۔

خبر کا کوڈ: ۴۴۳۵۷۵

تاریخ: ۲۸ آبان ۲۰۲۰ - ۱۰:۲۷

رسا نیوز ایجنسی کی رپورٹ کے مطابق عراق کے دارالحکومت بغداد کے گرین زون میں امریکی سفارت خانے پر آدھی رات کو کم از کم 4 راکٹ داغے گئے۔

چند گھنٹوں کے دوران دوسرا راکٹ حملہ ہوا ہے۔ جمعرات کی رات امریکی سفارت خانے کے قریب کاتیوشا راکٹ گرا تھا۔

راکٹ حملے کے بعد خطرے کے سائرن بجنے لگے۔ ابھی تک اس حملے میں جانی نقصان کے حوالے سے کوئی رپورٹ سامنے نہیں آئی ہے۔ چند روز قبل بھی التاجی اور البلد کے امریکی فوجی اڈوں کے قریب راکٹوں سے حملہ ہوا تھا۔

عراقی عوام اور سیاسی اور مذہبی جماعتیں ملک سے امریکی فوجیوں کے انخلا کا مطالبہ کر رہی ہیں جبکہ عراق کی پارلیمنٹ نے بھی اس ملک سے امریکہ کے دہشت گرد فوجیوں کے انخلا کا بل اکثریتی رائے سے منطور کیا ہے۔

واضح رہے کہ 3 جنوری کو امریکی دہشت گردوں نے فضائی حملہ کر کے جنرل قاسم سلیمانی، ابو مہدی المہندس اور ان کے کئی دیگر ساتھیوں کو شہید کر دیا تھا جس کے بدلے میں ایران نے 8 جنوری کو عراق میں امریکی دہشت گردی کے اہم اڈے عین الاسد پر درجنوں میزائل داغے۔ ایران کے اس جوابی حملے میں امریکہ کو بڑے پیمانے پر جانی اور مالی نقصان ہوا۔